### NN 43/2017 (3.5.2017.), Obvezatne upute broj LS-III – o obrascima za provedbu izbora za članove predstavničkih tijela jedinica lokalne i područne (regionalne) samouprave

DRŽAVNO IZBORNO POVJERENSTVO REPUBLIKE HRVATSKE

994

Na osnovi članka 48. Zakona o lokalnim izborima (»Narodne novine«, broj 144/12 i 121/16, dalje: Zakon), Državno izborno povjerenstvo Republike Hrvatske (dalje: Državno izborno povjerenstvo) u sastavu Vesna Fabijančić-Križanić, dipl. iur., potpredsjednica, Ana Lovrin, dipl. iur., potpredsjednica, Jakob Miletić, dipl. iur., potpredsjednik, Renata Šantek, dipl. iur., potpredsjednica, Slaven Hojski, dipl. iur., član, Janja Horvat Drobnjak dipl. iur., članica i Emil Tomljanović, dipl. iur., član, na sjednici održanoj 28. travnja 2017., donijelo je

OBVEZATNE UPUTE BROJ LS-III

O OBRASCIMA ZA PROVEDBU IZBORA ZA ČLANOVE PREDSTAVNIČKIH TIJELA JEDINICA LOKALNE I PODRUČNE (REGIONALNE) SAMOUPRAVE

1. Provedba izbora za članove predstavničkih tijela jedinica lokalne i područne (regionalne) samouprave obavljat će se isključivo na obrascima propisanim ovim Obvezatnim uputama.

Obrasci su namijenjeni izborima za članove predstavničkih tijela jedinica lokalne i područne (regionalne) samouprave (općinska vijeća, gradska vijeća, županijske skupštine i Gradsku skupštinu Grada Zagreba).

2. Obrasci iz točke 1. ovih Obvezatnih uputa nose oznake OLS.

3. Ako za pojedine radnje u postupku provedbe izbora nije Obvezatnim uputama utvrđen odgovarajući obrazac, Državno izborno povjerenstvo će, kada je to neophodno za provedbu odgovarajuće izborne radnje, odrediti sadržaj i oblik obrasca u skladu s odredbama Zakona.

4. Obrasci za provedbu izbora su:

– OLS-7 – Glasački listić za izbor članova predstavničkog tijela jedinice lokalne odnosno područne (regionalne) samouprave,

– OLS-8 – Zapisnik o radu biračkog odbora za izbor članova općinskog/gradskog vijeća,

– OLS-9 – Zapisnik o radu biračkog odbora za izbor članova županijske skupštine/Gradske skupštine Grada Zagreba,

– OLS-10 – Zapisnik o radu općinskog/gradskog izbornog povjerenstva za izbor članova općinskog/gradskog vijeća,

– OLS-11 – Zapisnik o radu općinskog/gradskog izbornog povjerenstva za izbor članova županijske skupštine,

– OLS-12 – Zapisnik o radu županijskog izbornog povjerenstva za izbor članova županijske skupštine, te

– OLS-13 – Zapisnik o radu Izbornog povjerenstva Grada Zagreba za izbor članova Gradske skupštine Grada Zagreba.

5. Oznake, nazivi i sadržaj obrazaca sastavni su dio ovih Obvezatnih uputa.

6. Ove Obvezatne upute stupaju na snagu danom objave u »Narodnim novinama«.

7. Ove Obvezatne upute objavljuju se i na internetskim stranicama Državnog izbornog povjerenstva www.izbori.hr.

Klasa: 013-06/17-01/05

Urbroj: 507-03/03-17-19

Zagreb, 28. travnja 2017.

Potpredsjednica
 Vesna Fabijančić-Križanić, dipl. iur., v. r.

![](/files/_web/sluzbeni-dio/2017/129769/images/5906.jpg)

![](/files/_web/sluzbeni-dio/2017/129769/images/5899.jpg)

![](/files/_web/sluzbeni-dio/2017/129769/images/5891.jpg)

![](/files/_web/sluzbeni-dio/2017/129769/images/5881.jpg)

![](/files/_web/sluzbeni-dio/2017/129769/images/5871.jpg)

![](/files/_web/sluzbeni-dio/2017/129769/images/5864.jpg)

![](/files/_web/sluzbeni-dio/2017/129769/images/5857.jpg)

![](/files/_web/sluzbeni-dio/2017/129769/images/5850.jpg)

![](/files/_web/sluzbeni-dio/2017/129769/images/5842.jpg)

![](/files/_web/sluzbeni-dio/2017/129769/images/5832.jpg)

![](/files/_web/sluzbeni-dio/2017/129769/images/5824.jpg)

![](/files/_web/sluzbeni-dio/2017/129769/images/5816.jpg)

![](/files/_web/sluzbeni-dio/2017/129769/images/5809.jpg)

![](/files/_web/sluzbeni-dio/2017/129769/images/5801.jpg)

![](/files/_web/sluzbeni-dio/2017/129769/images/5788.jpg)

![](/files/_web/sluzbeni-dio/2017/129769/images/5780.jpg)

![](/files/_web/sluzbeni-dio/2017/129769/images/5773.jpg)

![](/files/_web/sluzbeni-dio/2017/129769/images/5763.jpg)

![](/files/_web/sluzbeni-dio/2017/129769/images/5756.jpg)

![](/files/_web/sluzbeni-dio/2017/129769/images/5749.jpg)

![](/files/_web/sluzbeni-dio/2017/129769/images/5739.jpg)